objavljeno u dnevnom tisku „24sata“

dana 1.6.2025. godine

Temeljem članka 9. stavka 2. Zakona o pogrebničkoj djelatnosti ("Narodne novine", broj 36/2015. i 98/2019.) i članka 3. Odluke o određivanju poslova prijevoza pokojnika koji se financiraju iz proračuna Grada Vrbovca („Glasnik zagrebačke županije“, broj 13/2017.), gradonačelnik Grada Vrbovca, raspisuje

**JAVNI NATJEČAJ**

**ZA POVJERAVANJE POSLOVA PRIJEVOZA POKOJNIKA**

**KOJI SE FINANCIRAJU IZ PRORAČUNA GRADA VRBOVCA**

**1. PREDMET JAVNOG NATJEČAJA:**

Povjeravanje poslova preuzimanja i prijevoza umrle osobe ili posmrtnih ostataka osoba za koje nije moguće utvrditi uzrok smrti bez obdukcije, i to od mjesta smrti, odnosno mjesta na kojem se nalazi umrla osoba ili posmrtni ostaci do nadležne patologije ili sudske medicine.

**2. PRIRODA I OPSEG TE MJESTO OBAVLJANJA POSLOVA:**

Preuzimanje pokojnika na mjestu nastanka smrtnog slučaja na osnovu poziva nadležnog mrtvozornika. Postupak podrazumijeva smještaj pokojnika u plastičnu vreću i polaganje na specijalna nosila ili metalni transportni sanduk te prijenos do specijalnog mrtvačkog vozila, prijevoz do lokacije Zavoda za sudsku medicinu i kriminalistiku u Zagrebu, Šalata 11, 10000 Zagreb te smještaj u rashladnu komoru. Usluga podrazumijeva preuzimanje umrlih bez obzira na stanje tijela i mjesta na kome se nalazi, raspoloživa u vremenu od 0:00 do 24:00 sata svakog dana kalendarske godine, a odnosi se na administrativno područje grada Vrbovca. U opseg poslova uključen je i sav potrebni materijal (plastična vreća i dr.). Očekivani opseg poslova je 8 preuzimanja i prijevoza godišnje.

Napomena:

Grad Vrbovec snosit će troškove preuzimanja i prijevoza umrle osobe na obdukciju temeljem ispostavljenog računa pogrebnika, uz uvjete:

* da se umrla osoba  ili posmrtni ostaci osobe nalaze na administrativnom području grada Vrbovca
* da preuzimanje i prijevoz umrle osobe obavlja pogrebnik koji s Gradom Vrbovcem ima zaključen Ugovor o povjeravanju poslova prijevoza pokojnika
* da je pogrebnik uz račun priložio popratnicu za obdukciju izdanu od mrtvozornika nadležnog za administrativno područje grada Vrbovca
* da jedinične cijene iz računa odgovaraju cjeniku usluga koji je prilog i sastavni dio Ugovora o povjeravanju poslova prijevoza pokojnika

**3. RAZDOBLJE NA KOJE SE SKLAPA UGOVOR O POVJERAVANJU POSLOVA PRIJEVOZA POKOJNIKA:**

4 godine.

**4. PONUDE NA JAVNI NATJEČAJ MOGU PODNIJETI PRAVNE I FIZIČKE OSOBE ILI TRGOVCI POJEDINCI KOJI ISPUNJAVANJU ODREĐENE UVJETE TE SU ISTI UZ PONUDU DUŽNI DOSTAVITI SLJEDEĆU DOKUMENTACIJU ODNOSNO DOKAZE:**

**-** ispunjen ponudbeni list

- ispunjeni cjenik usluge prijevoza pokojnika

**-** da su upisani u sudski, obrtni, strukovni ili drugi odgovarajući registar za obavljanje pogrebničke djelatnosti, a isto dokazuju preslikom izvoda iz registra ne starijim od 30 dana od dana objave javnog natječaja u dnevnom tisku

- da imaju važeće rješenje o ispunjavanju uvjeta za obavljanje pogrebničke djelatnosti, a isto dokazuju preslikom rješenja

- da imaju na raspolaganju (u vlasništvu, zakupu ili nekom drugom obliku raspolaganja) najmanje 1 pogrebno vozilo, a isto dokazuju preslikom važeće prometne knjižice vozila

- da su kadrovski i tehnički ekipirani na način da pozive mrtvozornika mogu primati tijekom 24 sata svakog dana i da mogu mrtvu osobu preuzeti najkasnije u roku od 2 sata od prijema poziva, a isto dokazuju izjavom ovlaštene osobe za zastupanje Ponuditelja o ispunjavanju kadrovskih i tehničkih uvjeta u kojoj se pojedinačno navode kadrovski i drugi tehnički kapaciteti kojima pogrebnik raspolaže

- da nemaju nepodmirenih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja (primjerice u postupku predstečajne nagodbe), a isto dokazuju preslikom potvrde Porezne uprave o stanju duga ili jednakovrijednim dokumentom ne starijim od 30 dana od dana objave javnog natječaja u dnevnom tisku

- da pogrebnik fizička osoba, trgovac pojedinac ili odgovorna osoba u pravnoj osobi nisu pravomoćno osuđeni za kaznena djela i prekršaje iz članka 13. Zakona o pogrebničkoj djelatnosti ("Narodne novine", broj 36/2015. i 98/2019.), a isto dokazuju uvjerenjem o nekažnjavanju i uvjerenjem o neizricanju prekršajne kazne ili odgovarajućim izvodom ili izjavom ne starijom od 30 dana od dana objave javnog natječaja u dnevnom tisku

Ponuditelj na dan zaključenja javnog natječaja ne smije imati nepodmirenih obveza prema Gradu Vrbovcu, po bilo kojem osnovu, a isto provjerava ovlašteno Povjerenstvo u postupku javnog natječaja u službenim evidencijama Grada.

**5. KRITERIJI ZA IZBOR NAJPOVOLJNIJE PONUDE:**

Najpovoljnijim Ponuditeljem smatrat će se Ponuditelj koji uz ispunjenje svih uvjeta iz točke 4. javnog natječaja, ponudi najniži iznos naknade za poslove prijevoza pokojnika, po cjeniku usluge, koji je uz ponudbeni list, prilog i sastavni dio ovog javnog natječaja. U slučaju istih iznosa naknade, pravo prvenstva ima ranije zaprimljena ponuda u pisarnici Grada.

**6. ROK ZA PODNOŠENJE PONUDA:**

Ponuda s dokumentacijom odnosno dokazima, dostavlja se do dana **23.6.2025. godine do 11:00 sati,** osobno u pisarnicu Grada Vrbovca ili preporučenom poštom u zatvorenoj omotnici, sljedećeg izgleda:

Naziv i adresa Naručitelja: Grad Vrbovec, Trg Petra Zrinskog 9, 10340 Vrbovec

Naziv i adresa Ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Javni natječaj: Povjeravanje poslova prijevoza pokojnika

koji se financiraju iz proračuna Grada Vrbovca

„NE OTVARATI“

Ponude koje u pisarnicu Grada nisu podnesene u propisanom roku, neće se otvarati i vraćaju se Ponuditelju neotvorene, bez obzira na način dostave, odnosno Ponuditelji sami snose rizik nepravovremeno dostavljene ponude u pisarnicu Grada.

**7. OTVARANJE PONUDA I IZBOR NAJPOVOLJNIJEG PONUDITELJA:**

Javno otvaranje ponuda izvršiti će se dana 23.6.2025. godine u 11:00 sati na adresi Naručitelja, Trg Petra Zrinskog 9, 10340 Vrbovec, 1. kat, soba 29.

Odluku o odabiru najpovoljnijeg Ponuditelja donosi gradonačelnik.

Temeljem Odluke o odabiru najpovoljnije ponude, sklopit će se Ugovor o povjeravanju poslova prijevoza pokojnika u roku od 30 dana od dana donošenja Odluke.

**8. INFORMACIJA O OBJAVI JAVNOG NATJEČAJA:**

Ovaj javni natječaj (s prilozima) objavljen je na oglasnoj ploči Grada Vrbovca, Trg Petra Zrinskog 9, 10340 Vrbovec, internetskoj stranici Grada Vrbovca <https://vrbovec.hr> i dnevnom tisku „24sata“ dana 1.6.2025. godine.

**OVLAŠTENO POVJERENSTVO:**

**Davor Lujić, voditelj**

KLASA: 500-01/25-01/01

URBROJ: 238-32-04/04-25-2

Vrbovec, 26. svibanj 2025.

**Prilog:**

1. Obrazac ponudbenog lista
2. Obrazac cjenika usluge prijevoza pokojnika

|  |  |  |
| --- | --- | --- |
| **Javni natječaj za povjeravanje poslova prijevoza pokojnika koji se financiraju iz proračuna Grada Vrbovca** | **Ponudbeni list** | **Obrazac** |

|  |  |
| --- | --- |
| Naručitelj: | Grad Vrbovec, Trg Petra Zrinskog 9, 10340 Vrbovec |
| OIB: | 44465794587 |
| Predmet javnog natječaja: | Povjeravanje poslova prijevoza pokojnika koji se financiraju iz proračuna Grada Vrbovca |

Ponuditelj

|  |  |  |
| --- | --- | --- |
| Naziv i sjedište, adresa: |  | |
| OIB: |  | |
| IBAN: |  | |
| Ponuditelj je u sustavu PDV-a (zaokružiti/podcrtati): | DA | NE |
| Adresa za dostavu pošte: |  | |
| Adresa e-pošte: |  | |
| Kontakt osoba (ime i prezime, funkcija): |  | |
| Broj telefona: |  | |
| Broj telefaksa: |  | |

|  |  |
| --- | --- |
| Cijena ponude bez PDV-a: |  |
| Iznos PDV-a 25%: |  |
| Cijena ponude s PDV-om: |  |

|  |  |
| --- | --- |
| Datum: |  |
| Ime i prezime ovlaštene osobe Ponuditelja: |  |
| Potpis ovlaštene osobe Ponuditelja: |  |

**MP**

|  |  |  |
| --- | --- | --- |
| **Javni natječaj za povjeravanje poslova prijevoza pokojnika koji se financiraju iz proračuna Grada Vrbovca** | **Cjenik usluge** | **Obrazac** |

|  |  |  |  |  |
| --- | --- | --- | --- | --- |
| **CJENIK USLUGE PRIJEVOZA POKOJNIKA KOJI SE**  **FINANCIRAJU IZ PRORAČUNA GRADA VRBOVCA** | | | | |
| **OPIS POSLA** | **JEDINICA** | **BROJ JEDINICA** | **JEDINIČNA CIJENA/EUR** | **UKUPNA**  **CIJENA/EUR**  **(jedinica×jedinična cijena)** |
| Preuzimanje pokojnika na mjestu nastanka smrtnog slučaja na osnovu poziva nadležnog mrtvozornika.  Postupak podrazumijeva smještaj pokojnika u plastičnu vreću i polaganje na specijalna nosila ili metalni transportni sanduk te prijenos do specijalnog mrtvačkog vozila, prijevoz do lokacije Zavoda za sudsku medicinu i kriminalistiku u Zagrebu, Šalata 11, 10000 Zagreb te smještaj u rashladnu komoru.  Usluga podrazumijeva preuzimanje umrlih bez obzira na stanje tijela i mjesta na kome se nalazi, raspoloživa u vremenu od 0:00 do 24:00 sata svakog dana kalendarske godine, a odnosi se na administrativno područje grada Vrbovca.  U opseg poslova uključen je i sav potrebni materijal (plastična vreća i dr.). | kom | 1 |  |  |
|  | | | | |
| **CIJENA PONUDE BEZ PDV-a** | | | |  |
| **IZNOS PDV 25%** | | | |  |
| **CIJENA PONUDE S PDV-om** | | | |  |

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_ 2025. godine.

Potpis i pečat ovlaštene osobe Ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_